Emmanuel Kiwanuka Nsubuga

Emmanuel Kiwanuka Nsuguba (født 11. november 1914 i  Kisule nær Kampala i Ugandaprotektoratet, død 20. april 1991 i Köln i Tyskland) var en katolsk kardinal. 
Han var erkebiskop av Kampala 1966–1990.
Liv og virke
Bakgrunn
Emmanuel Kiwanuka Nsubuga ble født 5. november 1914 i Kisule village i Mityana district til Felix og Estella Nsubuga.
Prest
Han ble ordinert til prest i 15. desember 1946 i katedralen i Rubaga og virket deretter som menighetsprest. Fra 1961 til 1966 var han generalvikar i Kampala erkebispedømme.
Erkebiskop av Kampala
Han ble utnevnt til erkebiskop av Kampala av pave Paul VI den 5. august 1966, og ble bispeviet den 30. oktober 1966 av den tanzanianske kardinal Laurean Rugambwa av Bukoba; medkonsekrerende var titulærerkebiskop Guido Del Mestri som var pavelig delegattil blant annet Uganda, og biskop Jean-Marie-Gaëtan Ogez M. Afr. av Mbarara.

Kardinal
Han ble kreert til kardinal i 1976 av pave Paul VI, med Santa Maria Nuova som tittelkirke. 

Hans kreering til kardinal markerte ham som den første uganderen som fikk denne rang. Som kardinal ble Nsubuga Ugandas moralske kompass og forfektet rettferdighet, fred og menneskerettigheter. Han kritiserte åpent Idi Amins diktatur på 1970-tallet og uttalte seg mot regimets grusomhet. Nsubuga brukte sin status til å fordømme volden og undertrykkelsen som staten sanksjonerte. Han oppfordret også katolske prester og religiøse grupper i Uganda til å gi tilflukt til de som unnslapp politisk forfølgelse, spesielt når landet opplevde sivile uroligheter og militære sammenstøt.

Han oppfordret også kirkens folk å gi ly og trygghet til folk på flukt fra hæren under borgerkrigen (Ugandan Bush War) som senere raste i Milton Obotes regjeringstid.Cardinal Nsubuga, 76; Uganda Rights Backer, New York Times, 22. april 1991

Han deltok i konklavet august 1978 som valgte pave Johannes Paul I, og  konklavet oktober 1978 som valgte pave Johannes Paul II.

Han fikk trekke seg tilbake som erkebiskop av Kampala da han vle 75 år, den 8. februar 1990. Han døde under en reise til Vest-Tyskland, i Köln den 20. april 1991. Han ble bragt hjem og ble begravet i Kamplala.

 Episkopalgenealogi 
Hans episkopalgenealogi er:
 Kardinal Scipione Rebiba (1504–1577) 
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi  (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Alessandro Mattei (1744–1820) *1767
 Kardinal Pietro Francesco Galleffi (1770–1837) *1819
 Kardinal Giacomo Filippo Fransoni (1775–1856) *1822
 Kardinal Carlo Sacconi (1808–1889) *1851
 Kardinal Edward Henry Howard of Norfolk (1829–1892) *1872
 Kardinal Mariano Rampolla del Tindaro (1843–1913) *1882
 Kardinal Rafael Merry del Val y Zulueta (1865–1930) *1900
 Kardinal Arthur Hinsley (1865–1943) *1926
 Erkebiskop David James Mathew (1902-1975) *1938
 Kardinal Laurean Rugambwa (1912–1997) *1952
 Kardinal Emmanuel Kiwanuka Nsubuga (1914-1991) *1966www.catholic-hierarchy.org nsubuga.html, lest 8. januar 2022

 Referanser 

 Eksterne lenker 
 Biografi på The Cardinals of the Holy Roman Church

Kategori:Ugandiske kardinaler
Kategori:Ugandiske katolske biskoper
Kategori:Linjen Rebiba
Kategori:Personer fra Central Region i Uganda